cyanic-selkie/wikianc huggingface dataset:
Zeie vum Jehova
Glawen
De Glawe vun den Zeien ass reng vun der Bibel ofgeleet. Fir si ass d'Bibel déi helleg Offenbarung vun der Wourecht. Si versichen déi richteg chrëschtlech Traditioun anzehalen an hiert Liewe streng no der Bibel ze riichten.
Gottesbild
D'Zeie vum Jehova gleewen un een allmächtege Gott, deen d'Universum an d'Liewe erschaf huet. De Jehova ass fir si eng omnipresent Figur, déi sech duerch Léift, Wäisheet a Gerechtegkeet auszeechent. Gott existéiert onofhängeg vun de Mënschen, mä intresséiert sech fir all Mënsch.
De Jesus ass e mächtegt Wiesen, mä net allmächteg wéi Gott. Den hellege Geescht ass eng Kraaft vu Gott a keng eegestänneg Figur. D'Dräifaltegkeet gëtt domat ofgeleent. Gebieder däerfe just u Gott eleng geriicht sinn.
Jesus
De Jesus gëllt als dat éischt an eenzegt vu Gott erschaaft Wiesen. Hie wier deemno scho viru sengem Liewen op der Äerd gewiescht. No senger Operstéiung ass en dunn onstierflech ginn. Fir d'Zeien ass et wichteg, datt Jesus net Gott ass, mä deem säi Jong.
Am Géigesaz zu der kathoulescher Kierch sinn d'Zeie vum Jehova der Iwwerzeegung, datt just seng Séil operstanen ass. Hie war also e Mënsch, dee gestuerwen ass, deem seng Séil operstanen ass. An deem Aspekt géif hien dem Äerzengel Michael gläichen. An der Neier Welt Bibel steet näischt vun enger Kräizegung.
Daf
D'Zeie vum Jehova hu kee festen Alter fir eng Daf virgesinn. Trotzdeem gi wéineg Kanner ënner 16 Joer gedeeft. Wann e Gleewegen de Wonsch huet, gedeeft ze ginn, gëtt mat him Gespréicher gefouert, déi beleeë sollen, datt de Kandidat genuch Wëssen a Versteesdemech fir säi Glawen huet. Et soll em bewosst sinn, datt hien déi Entscheedung selwer treffe muss a wéi en Ausmooss déi Entscheedung mat sech bréngt. D'Dafe ginn op sougenannte Kongresser ofgehalen. E Kongress ass eng Gruppeversammlung. Am Géigesaz zu de kathouleschen, protestanteschen oder orthodoxe Chrëschte gëtt bei enger Daf de ganze Kierper an d'Waasser gezappt an dobäi gëtt net gebiet.
Ëmgang mat Blutt
D'Zeie vum Jehova leenen all Blutt an all Bluddeges an der Ernierung of, well no der Bibel, am 1. Buch Mose 9,4 steet, datt ee kee Fleesch vun Déieren däerf iessen, wat net ausgeblutt ass. Zanter 1944 leene si och Blutttransfusiounen of, well Blutt just fir den hellege Gebrauch soll sinn.
Versammlungen a Kongresser
D'Zeie vum Jehova treffe sech zweemol d'Woch a klenge Gruppen, an ee- bis dräimol am Joer op Kongresser. De Kongress, deen am Summer ass, ass als de "regionale Kongress" bekannt. Alles ass zentral organiséiert an de Programm ass bis an den Detail duerchgeschafft a virgeschriwwen. Dozou treffe si sech all Joer op enger Gedenkfeier fir un den Doud vu Jesus z'erënneren, do ginn d'Symboler Brout a Wäin ronderëm gereecht, et dierfen awer nëmme wéineg Leit eppes dovun huelen.
Zeie vum Jehova zu Lëtzebuerg
D'Zeie vum Jehova versammele sech zu Lëtzebuerg an 9 verschiddenen Uertschaften an halen hir Versammlungen a verschiddene Sproochen.
The Strange Affair
The Strange Affair ass e brittesche Film vum David Greene aus dem Joer 1968 no engem Roman vum Bernard Toms.
Harakiri
Harakiri (ja: 腹切り, lit.: Bauchschnëtt) ass eng japanesch Traditioun, bei där et ëm de Suizid vun engem Samurai duerch e Schnëtt an de Bauch geet. Harakiri ass e Begrëff, deen haaptsächlech an Europa an Amerika gebraucht gëtt. A Japan a soss an der Welt gëtt vu Seppuku (切腹) geschwat.
Geschicht
Historesch ass dës Traditioun Mëtt vum 12. Joerhonnert a Japan fir d'éischt beluecht. Bei Verstouss vun de Reegele konnt de jeeweilege Samurai seng Éier bei senger Famill duerch dës Method vu Suizid erëm hierstellen. Mä och e Verstouss géint déi geleefeg Gesetzer konnt als Grond gesi ginn, fir den Harakiri als eng Aart Strof ze vollzéien. Doriwwer eraus gouf dësen Doud och vollbruecht am Fall wann de Samurai bei der Schluecht vum Géigner gefaange geholl gouf. Dës Traditioun gouf awer 1868 a Japan offiziell verbueden.
Der Geschicht no war de Minamoto no Tametano (1106–1180) deen éischten, deen den Harakiri vollzunn huet. De Minamoto soll nom Beispill vu chineesesche Frae gehandelt hunn, déi no enger Beschëllegung, aner Kanner versuergt ze hunn wéi déi vun hirem Mann, sech de Bauch opgeschnidden hunn, fir hir Loyalitéit ze beweisen. Mä beim Minamoto no Yorimasa (1159–1189) kréie mir déi éischt detailléiert Bezeechnung vun Harakiri. Nodeems hien nämlech seng Schluecht bei Uji 1180 verluer huet, huet hie sech doropshi mat sengem Schwäert säi Bauch opgeschnidden.
Oflaf
Beim Harakiri schneit de Mann mat engem Wakizashi oder Tantō Schwäert ongeféier sechs Zentimeter ënner dem Nuebel de Bauch vu lenks no riets an dann erop bis an d'Broscht op. Dobäi gëtt dacks d'Aorta duerchtrennt oder ugeschnidden, dat direkt zum Verloscht vum Bewosstsinn féiert. Mat der Zäit koumen awer och aner Schnëtt oder Techniken dobäi.
Dës Reegele goufen awer am Laf vun der Zäit gelackert, well vill Leit des Technik op sou engem héijen Niveau net méi praktizéiere konnten. Esou konnt een ëm d'18. Joerhonnert och de ganze Kapp erofschneiden.
De Samurai huet beim Harakiri weeder säi Gesicht verzéien däerfen, nach Kaméidi vu sech ginn oder Angscht weisen. Wann de Samurai net méi seng Péng aushale konnt, huet hie säi Kapp liicht no vir hänke gelooss a gouf da gekäppt. De Samurai gouf wärend dem Harakiri och vun engem Riichter schrëftlech bewäert, deen decidéiert huet, op dat Ritual no de korrekten a gudde Reegelen ofgelaf ass an als offiziellen Harakiri unerkannt konnt ginn. D'Famill a Persounen, déi him nostoungen, hu beim Nokucke keng Péng am Gesiichtsausdrock dierfe weisen.
Uchinoura Space Center
D'Uchinoura Space Center („Weltraumobservatoire Uchinoura“) ass eng 1962 gegrënnt Weltraumgare no bei der japanescher Stad Uchinoura an der Prefektur Kagoshima. Bis virun der Grënnung vun der JAXA am Joer 2003 huet d'Weltraumgare Kagoshima Space Center geheescht a gouf vum Institute of Space and Astronautical Science (ISAS) bedriwwen.
All wëssenschaftlech japanesch Satellitte gi vum Uchinoura Space Center aus gestart.
Fir d'Kommunikatioun mat interplanetare Raumsonde stinn do Antenne mat Spigelduerchmiessere mat bis zu iwwer 30 m.
Masthorn
Masthorn ass eng Uertsgemeng am Äifelkrees Béibreg-Prüm. Et ass en Deel vun der Verbandsgemeng Prüm.
The Big Clock
The Big Clock ass en US-amerikanesche Film vum John Farrow aus dem Joer 1948 no engem Roman vum Kenneth Fearing.
Ëm wat geet et am Film?
E Reporter versicht de Mäerder vun der Frëndin vu sengem Chef ze fannen…
Walter Wislicenus
Vum Joer 1880 u war hien Astronom um Observatoire vu Stroossbuerg, vun 1889 Privatdozent a vun 1894 bis 1897 ausseruerdentleche Professer fir Astronomie op der Universitéit Stroossbuerg.
1899 grënnt hien e Referatenorgan, den Astronomischer Jahresbericht an huet déi éischt Joergäng publizéiert. Dat Joerbuch gouf 1969 mat den Astronomy and Astrophysics Abstracts ersat déi zweemol am Joer erauskommen.
No him sinn den Asteroid (4588) Wislicenus an e Krater um Mars genannt.
Pierre Henry
De Pierre Henry, gebuer den 9. Dezember 1927 zu Paräis, an och do de 5. Juli 2017 gestuerwen, war e franséische Komponist am Stil vun der konkreeter oder elektronescher Musek.
Hie gëllt als ee vun de Matgrënner vun der elektroakustescher Musek.
ASTRO-E
ASTRO-E ass d'Bezeechnung vun zwéi japanesche Weltraumteleskope fir Röntgenastronomie. Den zwéite Satellit ASTRO-E2 krut nom Start den Numm Suzaku no engem Villchen aus der asiatescher Mythologie.
Pierre Henry
Aner markant Wierker si Voyage (nom Tibetanesche Buch vun den Doudegen), Messe de Liverpool, Apocalypse de Jean, Fragments pour Artaud, oder Tour de Babel.
ASTRO-E
ASTRO-E gouf als 5. japanesche Röntgensatellit vum japaneschen Institut fir Weltraumfuerschung ISAS, zanter 2003 Deel vun der JAXA, zesumme mat der NASA entwéckelt. ASTRO-E deckt mat dräi Instrumenter den Energieberäich 0.2-600 keV of. Géintiwwer vun anere Röntgensatelliten zeechent hie sech besonnesch duerch säin empfindlechen an héich opléisende Spektrometer (XRS) aus, deen d'Energie vun den antreffende Röntgenphotonen iwwer d'Fräisetze vun hirer Wäermt an engem gekillten Detekter ganz genee moosst.
Pierre Henry
Hien huet mam Choreograph Maurice Béjart zesummegeschafft, an an den 1950er Jore vill mam Komponist Pierre Schaeffer.
Polynormande 2007
Déi '''28. Editioun vun der Polynormande''' gouf de 5. August 2007 gefuer.
Pierre Henry
1959 huet hie mat APSOME (Applications de Procédés Sonores en Musique Electroacoustique) deen éischten onofhängegen Opnamestudio a Frankräich gegrënnt.
Marcel Schumann
De Marcel Schumann, gebuer de 15. Januar 1901 an der Stad Lëtzebuerg an do gestuerwen den 23. Abrëll 1989, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1924 zu Paräis vertrueden.
Tëscht dem 25. Februar 1923 am 5. Dezember 1926 huet de Marcel Schumann 5-mol fir déi lëtzebuergesch Foussballnationalekipp gespillt.
Polynormande 2007
Se stoung um Kalenner vum UCI Europe Tour 2007 an der Kategorie 1.1. Et war déi zwieleft Kompetitioun vun der Coupe de France 2007.
D'Course gouf vum Fransous Benoît Vaugrenard gewonnen.
Jérôme-Eugène Coggia
De Jérôme-Eugène Coggia, gebuer den 18. Februar 1849 zu Ajaccio, op Korsika a gestuerwen de 15. Januar 1919 war e franséischen Astronom.
De Coggia huet am Observatoire vu Marseille geschafft, wou hien en ettlech Koméiten entdeckt huet, dorënner den hellen C/1874 H1, souwéi fënnef Asteroiden.
Polynormande 2008
D'Course gouf vum Fransous Arnaud Gérard gewonnen.
ASTRO-E
Déi éischt ASTRO-E-Missioun ass den 10. Februar 2000 um 01:30 Auer UTC duerch eng Feelfunktioun vun der M-V-4-Rakéit, net op déi geplangtn Ëmlafbunnn bruecht ginn.
Am Joer 2001 gouf mam Bau vum Ersatzsatellit ASTRO-E2 ugefaangen. De Start war den 10. Juli 2005 um 3:30 Auer UTC mat enger M-V-6-Rakéit, déi vum Uchinoura Space Center gestart gouf. Den 8. August 2005 ass festgestallt ginn, datt dat komplett flëssegt Helium, dat fir d'Killung vum Detekter vum XRS-Spektrometer virgesi war, verdämpt war. Doduerch konnten déi mat dësem Instrument geplangt Observatiounen net méi duerchgefouert ginn. Déi zwee aner Instrumenter vum Satellit – XIS an HXD – kënne weiderhi bedriwwe ginn.
Polynormande 2006
Déi '''27. Editioun vun der Polynormande''' gouf den 30. Juli 2006 gefuer.
Se stoung um Kalenner vum UCI Europe Tour 2006 an der Kategorie 1.1. Et war déi zwieleft Kompetitioun vun der Coupe de France 2006.
Aurélie Filippetti
D'Aurélie Filippetti, gebuer de 17. Juni 1973 zu Villerupt an der Meurthe-et-Moselle, ass eng franséisch Politikerin vum Parti socialiste a Schrëftstellerin.
Si ass zanter dem Juni 2007 Deputéiert vum Walkrees Moselle a war vum 16. Mee 2012 bis de 25. August 2014 Ministesch fir Kultur a Kommunikatioun an den zwou Regierunge vum Jean-Marc Ayrault an an där éischter vum Manuel Valls. Si ass zanter 2014 Gemengeconseillère zu Metz a war, ier se Ministesch gouf, Porte-parole vun der sozialistescher Fraktioun an der Assemblée nationale.
D'Aurélie Filippetti ass d'Duechter vum Angelo Filippetti (1938-1992), Biergaarbechter a Member vun der Parti communiste français, vun 1983 bis 1992 Buergermeeschter vun Audun-le-Tiche a Conseiller général vun der Moselle (1979-1983).
Si huet hire Studium op der École normale supérieure de Fontenay zu Saint-Cloud gemaach.
An hirem éischte Roman Les derniers jours de la classe ouvrière (2003) erzielt se, wéi hire Grousspapp, deen am Zweete Weltkrich Member vun der Resistenz war, vun der Gestapo a senger Grouf verhaft gouf a mat senge 6 Bridder an e Konzentratiounslager gestach gouf. . Si huet sech och mat de soziale Suitë vum Zoumaache vun de Minettsgrouwen a Loutrengen auserneegesat.
2001 gouf si op der Lëscht vu Les Verts an de Gemengerot vum fënneften Arrondissement vu Paräis gewielt.
2006, huet se dës Partei verlooss, well se net an der Circonscriptioun Lonkech opgesat gi war, an ass dunn der Sozialistescher Partei bäigetrueden. 2007 gouf se an d'Nationalversammlung gewielt. Mam Arnaud Montebourg ass si Matgrënnerin vun der Convention pour la sixième République.
Si war Presidentin vum internationalen Dokumentarfilm-Festival vu Marseille.
Polynormande 2004
Déi '''25. Editioun vun der Polynormande''' gouf den 1. August 2004 gefuer.
Et war déi véierzéngt Kompetitioun vun der Coupe de France 2004.
D'Course gouf vum Fransous Sylvain Chavanel gewonnen.
Liewen a Gesellschaft
Liewen a Gesellschaft (fr: Vie et Société, ofgekierzt: VieSo) ass e Schoulfach, dat zu Lëtzebuerg zanter September 2016 am Secondaire an zanter September 2017 an der Grondschoul d'Fächer Relioun a Morale ersetzt.
Begrënnung an Ziler
Zanter ëmmer beschäftege sech d'Elteren, d'Politiker an d'Léierpersonal awer och reliéis an humanistesch Organisatioune mat der Fro iwwer d'Erzéiung am Kontext vun de Wäerter fir Jugendlecher a Kanner. Déi Erzéiung huet haaptsächlech an der Famill an an der individueller Liewensgeschicht en Impakt op d'Liewensorientéierung. E Schoulfach kann an der Wäertererzéiung awer och eng zousätzlech Hëllef sinn an dofir ass d'Fach VieSo vun der Regierung Bettel-Schneider agefouert ginn.
Um Stonneplang stinn am Enseignement classique vu 7e bis 5e 2 Stonnen d'Woch an op 4e an 3e 1 Stonn d'Woch. Op 2e a 1ière steet VieSo net méi um Programm. Am Enseigment technique ass vu 7e bis 11e just 1 Stonn d'Woch virgesinn. Op eenzele Sektioune steet d'Fach awer och nach op 12e an 13e um Programm. Dat neit Fach VieSo huet an alle Klassen de Koeffizient 2, woubäi een awer an deem Fach keen Noexamen (weeder en travail de vacances, nach en travail de révision) kréie kann.
D'Fach Vieso soll Schüler motivéieren iwwer hir Wäerter an Aktiounen z'iwwerleeën a wëll zur perséinlecher, sozialer a politescher Bildung vun de Jonke bäidroen. Dobäi kommen historesch, philosophesch, reliéis, kulturell an esthetesch Aspekter. Sou solle si léieren hir Stäerkten, Schwächten a Rollen an der Welt erauszefannen a mat dëse Kenntnesser sech besser am Liewen orientéiere kënnen.
Déi dräi grouss Ziler, resp. Kompetenze fir d'Zesummeliewen an den Zesummenhalt an enger multikultureller Gesellschaft ze stäerke sinn:
D'Fach VieSo huet eng gesellschaftspolitesch a kulturpolitesch Ausriichtung a bezitt sech op dës Wëssenschaften: Philosophie, Soziologie, Politologie, Geschicht, Eethologie, Reliounswëssenschaft, Konscht- a Literaturwëssenschaften, sou wéi och op (net konfessionell gebonnen) Theologie.
Polynormande 2005
Déi '''26. Editioun vun der Polynormande''' gouf den 31. Juli 2005 gefuer.
Tour du Doubs 2010
De '''26. Tour du Doubs''' gouf de 5. September 2010 gefuer.
Polynormande 2005
Se stoung um Kalenner vum UCI Europe Tour 2005 an der Kategorie 1.1. Et war déi zwieleft Kompetitioun vun der Coupe de France 2005.
Tour du Doubs 2010
Et war déi zéngt Kompetitioun vun der Coupe de France 2010 a se stoung um Kalenner vum UCI Europe Tour 2010 an der Kategorie 1.1.
Polynormande 2005
D'Course gouf vum Belsch Philippe Gilbert gewonnen.
Tour du Doubs 2010
D'Course gouf vum Fransous Jérôme Coppel gewonnen.
Liewen a Gesellschaft
Geschicht
Am lëtzebuergesche Schoulsystem war bis 1968 de Reliounsunterrecht (doctrine chrétienne, instruction religieuse et morale) obligatoresch fir all Kand. Dobäi krute si déi chrëschtlech-kathoulesch Wäerter a Moral bäibruecht. Et goufen doduerch Ausgrenzunge wéinst anere Reliounen oder Glawensgemeinschaften. Jiddesch Kanner kruten awer och scho virun 1968 eng Dispens vum Reliounsunterrecht, wëll si an der Synagog e jiddesche Reliounsunterrecht kruten. Ënner dem deemolegen Educatiounsminister Jean Dupong a mat der Zoustëmmung vum Bëschof Jean Hengen gouf 1968 dat alternatiivt Fach Morale laïque agefouert. Doriwwer eraus war et och nach méiglech, eng "drëtt Méiglechkeet" ze wielen a sech vun deenen zwee Fächer dispenséieren ze loossen. Wa bis dohin de Reliounsunterrecht souguer am Premièresexame gepréift gouf, sou hu mat deem Gesetz d'Fächer Relioun a Morale weeder en Impakt op d'Promotioun vum Schüler, nach op seng Duerchschnëttsnott.
D'Anne Brasseur, Educatiounsministesch vun 1999 bis 2004, huet den 12. Juli 2002 déi "drëtt Méiglechkeet" ofgeschaaft an den zwee Fächer Relioun a Morale (neien offiziellen Numm Formation morale et sociale) de Koeffizient 1 verschaf an domat eng Nott, déi an der Duerchschnëttsnott eng minimal Roll gespillt huet. Dobäi kënnt déi spezifesch Ausbildung fir d'Enseignanten, déi Morale ënnerriicht hunn. Virun dësen Ännerungen hunn d'Schoulmeeschteren, d'Chargé de Coursen an d'Stagiairen aus anere Fächer d'Morale iwwerholl, wärend d'Reliounsprofessere schonn ausgebilt Theologe waren.
Am Schouljoer 2010-2011 waren 78,7% vun de Schüler an der Primaireschoul a 60,9% am Secondaire an der Relioun ageschriwwen, an der Morale waren et 21,3% am Primaire an 39,1% am Lycée.
"De Reliouns- a Moralescours gëtt an der Primärschoul an am Secondaire duerch en eenzegen an neutrale Wäerterunterrecht fir all Schüler ersat.", sou huet et am Regierungsprogramm vum Staatsminister Xavier Bettel den 13. Dezember 2013 geheescht.
Vill Elteren a Léierpersonal waren net mat dëser Entscheedung vun der Regierung averstanen an hunn de 16. Dezember 2013 d'Initiative "Fir de Choix" gegrënnt,. Eng TNS ILRES Ëmfro am November 2013 huet erginn, datt eng grouss Majoritéit vun der Bevëlkerung weiderhin fir d'Wielméiglechkeet tëschent deenen zwee Fächer war.
D'Initiativ "Fir de Choix" huet iwwer 25000 Ënnerschrëfte gesammelt an hat am Abrëll 2014 eng Demonstratioun an der Stad organiséiert. Den Dag sinn 2500 Mënsche komm, déi sech géint d'Ofschafe vun der Wielméiglechkeet tëscht Relioun a Morale agesat hunn. Mä dat huet net vill bruecht, si goufe mol net vun der Chamber ugehéiert.
Donieft hunn sech op der anerer Säit laizistesch Associatioune wéi zum Beispill d'AHA aktiv fir ee gemeinsame Cours ausgeschwat, deen d'Schüler net méi opgrond vun hirer Reliounszougehéieregkeet a verschidde Gruppen andeelt.
De 24. August 2016 ass dat neit Gesetz gestëmmt ginn, dat den neie Cours "Vie et Société" an de Secondairesschoulen agefouert huet. D'Fach krut de Koeffizient 2 an all d'Enseignanten, déi dat neit Fach ënnerriichte wollten, hu missen eng Formatioun vu 16 Stonne matmaachen, fir sech gutt op dat neit Fach virzebereeden. D'Gesetz vum 2. August 2017 huet dëst Fach och an der Grondschoul agefouert.
Selena Quintanilla-Pérez
D'Selena, mat vollem Numm Selena Quintanilla-Pérez, gebuer de 16. Abrëll 1971 zu Lake Jackson am Texas a gestuerwen den 31. Mäerz 1995 zu Corpus Christi am Texas, war eng mexikanesch-US-amerikanesch Sängerin am Tejano-Genre.
Si gëtt betruecht als eng vun deene wichtegste Figure vun der latäinamerikanescher Musek. Mat iwwer 60 Millioune verkaaften Albumen kënnt se an där Musekrichtung direkt nom Gloria Estefan an dem Shakira.
Si gouf am Alter vun nëmmen 23 Joer ermuert duerch d'Yolanda Saldívar, Directrice vun hire Butteker a Presidentin vun hirem Fanclub, déi kuerz virdrun entlooss gouf well se Suen ënnerschloen hat.
Astronomy and Astrophysics Abstracts
Astronomy and Astrophysics Abstracts (AAA) war eng engleschsproocheg astronomesch Fachzäitschrëft, déi an de Joren 1969 bis 2000 publizéiert gouf.
AAA hat et sech zur Aufgab gemaach, duerch Zesummefaassunge iwwer d'wëssenschaftlech Literatur an de Beräicher Astronomie, Astrophysik a benopert Fuerschungsfelder weltwäit z'informéieren. Zil war d'Oplëschtung vun allen Originalverëffentlechunge vun dëse Gebidder.
Si hat d'Zäitschrëft Astronomischer Jahresbericht aus de Joren 1899 bis 1968 ofgeléist. AAA gouf vum Astronomesche Recheninstitut Heidelberg publizéiert a produzéiert, zanter 1988 an Zesummenaarbecht mat dem Fachinformatiounszentrum Karlsruhe an zanter 1995 mat der Institution of Electrical Engineers (IEE). AAA goufen ënner der Fiederféierung vun der Internationaler Astronomescher Unioun opbereet.
Haut ass d'Aufgab vun der AAA fir d'Erschléissung vun der Fachliteratur op Datebanke wéi d'Astrophysics Data System iwwergaangen.
Frank Muller (Astronom)
Vun 1885 un huet hien am Leander McCormick Observatory geschafft. Hie war Assistent vum Ormond Stone a Francis Preserved Leavenworth.
Hien huet 83 Objete vum NGC-Katalog an 13 vum Index-Katalog entdeckt.
Seywert
Seywert ass de Familljennumm vun ë. a. follgende Persounen:
Tour du Doubs 2009
De '''25. Tour du Doubs''' gouf de 5. Juli 2009 gefuer an e stoung um Kalenner vum UCI Europe Tour 2009 an der Kategorie 1.1.
D'Course gouf vum Fransous Yann Huguet gewonnen.
Tour du Doubs 2008
De '''24. Tour du Doubs''' gouf de 6. Juli 2008 gefuer an e stoung um Kalenner vum UCI Europe Tour 2008 an der Kategorie 1.1.
D'Course gouf vum Fransous Anthony Geslin gewonnen.
Tour du Doubs 2006
Den '''22. Tour du Doubs''' gouf den 2. Juli 2006 gefuer an e stoung um Kalenner vum UCI Europe Tour 2006 an der Kategorie 1.1.
D'Course gouf vum Fransous Yoann Le Boulanger gewonnen.
Genossenschaft
Eng Genossenschaft oder Kooperativ ass en Zesummeschloss vu Persounen, meeschtens mat engem wirtschaftlechen Zweck. Duerch deen Zesummeschloss ass et fir all Member vun der Genossenschaft méi einfach e bestëmmt Zil z'erreeche wéi wann dat Zil eleng misst erreecht ginn. Gläichzäiteg gëtt awer och déi selbststänneg Existenz vun de Membere garantéiert.
Genossenschaften erméiglechen ënner anerem Käschtevirdeeler bei den Akafs- an Ofsazkonditiounen, oder gemeinsaamt Benotze vun deieren Anlagen.
Genossenschaften zu Lëtzebuerg
Zu Lëtzebuerg ass eng Société coopérative, kuerz SCOP, eng Rechtsform vun enger Handelsgesellschaft. Grouss Kooperativen zu Lëtzebuerg sinn zum Beispill d'Luxlait an d'Banque Raiffeisen.
Geschicht
Schonn 1896 huet sech de Professer vun der Ettelbrécker Akerbauschoul Jean Philippe Wagner fir en Uebstmaart zu Lëtzebuerg, dee vu Kooperative bestëmmt sollt sinn, ausgeschwat. D'Membere wiere sou net méi op een Tëschenhändler ugewisen an direkt a Kontakt mat de Clienten. 1899 gouf des Iddi mat der d'Grënnung vum Landesuebstveräin realiséiert. Elo konnte lokal Veräiner aktiv hiert Uebst un de Client bréngen. Mä et goufen ze vill Zorten an enger onprofessioneller Manéier ugebueden, sou datt et eréischt 1902 zu de staatlech initiéierten Uebstkooperative-Grënnungen koum. Bis 1912 konnte sech 1.990 Leit, déi sech ëm 1.289.043 Uebstbeem gekëmmert hunn, an 58 Organisatiounen zesummendoen. Déi Entwécklung gouf duerch eng Zentral fir Uebsthandel 1904 vun der Akerbauverwaltung, déi domat d'Quantitéit zu Lëtzebuerg enregistréiere konnt, ugedriwwen. Déi Zentraliséierung huet et erméiglecht, datt d'Kooperativen hiert Uebst un d'Grousshändler aus dem Ausland verkafe konnten. Eréischt ewéi den Éischte Weltkrich ausgebrach war, huet dëse Maart, wéinst dem Ewechfale vum däitsche Verkafsnetz Problemer kritt. Déi 1909 gegrënnt Zentral-Kelterei vum Landesuebstveräin zu Ettelbréck huet dowéinst 1926 missen hir Dieren zoumaachen. Nei Ofsazmäert, wéi England, konnte wéinst feelender Professionalitéit vun den Uebstbaueren, déi ze mann bëlleg Aarbechtskraaft haten, dëse Verloscht net méi eranhuelen. Dunn am Zweete Weltkrich hat d'Ardennenoffensiv vill Uebstbeem zerstéiert. D'Akerbauverwaltung huet de 6. Oktober 1945 dowéinst eng Zentral geschaaft, déi modern a wëssenschaftlech den Uebstbau an d'Qualitéit vun de Produite fërdere sollt. De Benelux-Zolltarif, dee vum 1. Januar 1948 un a Kraaft getruede war, hat op d'Uebst-Kooperativen en immense wirtschaftlechen Drock gemaach, well d'hollännesch an d'belsch Konkurrenz elo keen Zoll op hir héich Quantitéite vun Uebst méi bezuele missten. Als Reaktioun huet de Landesuebstveräin e Qualitéits-Reglement erausginn. Dëst Reglement schreift vir, datt nëmmen nach bestëmmt Zorten zu Lëtzebuerg ugebaut ginn, zum Beispill dierfte just nach den “Erbachhofer” oder de “Roter Trierischer Weinapfel” als Moschtapel ugebaut gi.
1961 war am Februar eng gesellschaftlech Diskussioun iwwert den ze groussen Afloss vun de Konsum-Kooperative géigeniwwer den Eenzelhändler. Déi gesinn d'Kooperativen als eng ze grouss Konkurrenz, well se duerch hir Mesuren de Präis diktéiere kéinten, um Gewënn, dee se maachen, keng Steiere bräichten ze bezuelen an d'Kooperative wieren e bësse méi bëlleg wéi kleng Geschäfter. Am Duerchschnëtt ware Konsum-Kooperativen an der Stad Lëtzebuerg net méi wéi 5% méi deier, wéi modern Supermarchéen. An den 1960er Jore waren d'Kooperativen am ganze Land verstreet, sou datt d'Cliente wäit Weeër hu missen maachen, déi dann och bei Liwwerungen hu misse gemaach ginn. Niewent dëser Supermarché-Konkurrenz hunn d'Konsum-Kooperativen et schwéier wirtschaftlech ze bleiwen oder souguer ze wuessen. Hir al Verkafsstrategien, den ze klenge Krees vu Clienten an déi ze héich Personal- an Ënnerhaltskäschte vun den eenzele Kooperative ginn dofir als Grënn opgezielt.
Aktuellen Trend
De Mouvement écologique huet am Kader vun de Gemengewalen 2017 e puer Virschléi an enger Zäitschrëft den 1. Juni 2016 ginn, fir datt d'Kooperative méi Verantwortung an der ekonomescher Entwécklung ze Lëtzebuerg hunn. Fir de Mouvement écologique si se wichteg fir eng nohalteg Wirtschaft, déi net ze vill an d'Ëmwelt agräift an déi méi verantwortlech mat de begrenzten natierleche Ressourcen ëmgeet. D'CSA (community supported agriculture) ass vu Membere finanzéiert, déi doduerch e lokale landwirtschaftleche Betrib ënnerstëtzen a seng Produkter ofhuelen. Sou entsteet eng lokal Ekonomie, déi op den direkte Kontakt tëschent dem Client an dem Produzent setzt. An enger Zäitschrëft vum 1. Juli 2017 huet de Mouvement écologique gëtt och vu Kooperatiounen tëschent de Gemengen a lokale Produzente geschwat. Net nëmme Privatpersounen, mä och ëffentlech Strukture kënnen am Sënn vun enger kooperativer Ekonomie Investitioune maachen.
Laiterie coopérative – Dampfmolkerei und Käserei Fritz Pasquay
D'"Laiterie coopérative – Dampfmolkerei und Käserei Fritz Pasquay" zu Eescheler schéngt déi éischt Kooperativ am Land gewiescht ze sinn. Wéini se gegrënnt gouf, ass allerdéngs net gewosst. De Fritz Pasquay hat scho virum Éischte Weltkrich vill Geschäfter op d'Been gestallt. Sou hat en 1897 e Volkmann-Geschäft an der Avenue de la Gare bedriwwen, dunn d'"Laiterie coopérative" zu Eschweiler, 1911 huet en e Lager vun der Zockerwuerefabrik vu Saarbrécken an der Rue Bourbon an der Stad Lëtzebuerg opgemaach an a sengem Numm e Kolonialwarenladen, deen 1914 vum Félicien Hanrion bedriwwe gouf. D'Molkerei huet net nëmme Mëllech pasteuriséiert, mä si huet och Kéis, Jughurt a mat der Zäit JughurtDrinks an aner Variatiounen op de Maart bruecht. De Fritz Pasquay keeft 1911 d' Fromagerie Maas zu Kanech a grënnt d'Laiterie & Fromagerie Pasquay - Maas, déi schonn 1913 hire Camembert als original Lëtzebuerger Produit vermaart huet. 1931 iwwerhëlt d'Laiterie, crèmerie, fromagerie national vum Fritz Pasquay d'LAFRONA S.A., déi och zu Eescheler war. Den 29. November 1933 goufen d'Gebaier zu Eescheler versteet. Dunn huet et bis 1942 gedauert bis mat der EKABE nees do Mëllech verschafft gouf.
SOTEL
Den 30. November 1927 gouf “SOciété de Transport d'Énergie Électrique du Grand-Duché de Luxembourg” vun 8 Stol-Firme gegrënnt: ARBED, Société métallurgique des Terres Rouges, Anciens Établissements Paul Wurth SA, Hadir, Métallurgique Rodange-Ougrée, La Houve (Creutzwald), Société Alsacienne et Lorraine d'Électricité (Stroossbuerg) an Société Électrique de la Sidérurgie Lorraine (Nanzeg). Den Verwaltungsrot huet sech dunn och aus Memberen vun dësen Firmen zesummegesat. Esou huet dësen 1936 ausgesinn: Charles Libotte, Métallurgique Rodange war de President; Léopold Biver, Arbed war en Administrateur-Délégué; Felix Chomé, Arbed war en Administrateur; J. Erpelding, Terres-Rouges war en Administrateur; Gust. Lemaire, Hadir war en Administrateur; Charles Wurth, Établissement Paul Wurth war en Administrateur; A. Evain, Sidérurgie lorraine war en Administrateur; A. Fröhlich, La Houvre war en Administrateur. Am Zweete Weltkrich gouf des Kooperativ “Kraftübertragungs-Gesellschaft SOTEL” genannt. D'Zentral war ze Esch-Uelzecht, den Haaptverdeeler war um Belval. Déi Zesummenaarbecht vun den Stol-Firmen resultéiert aus enger Iddi, wéi se hir iwwerschësseg Energieproduktioun organiséiert a wirtschaftlech verwäerte kéinten. A senger Roll als Fournisseur vun elektrescher Energie, konnt SOTEL en Héichspannungsnetz am ganze Land opbauen an verwalten. Zesummen mat der CFL an dem Tram, war déi Kooperativ immens wichteg fir d'Infrastruktur am Groussherzogtum Lëtzebuerg.
COBOULEST/COBOULUX
De 15. November 1956 gouf zu Wecker bei Biwer d'Kooperativ COBOULEST (COopérative des BOUchers de l'EST) gegrënnt aus där d'COBOULUX (COopérative des BOUchers de LUXembourg) ervirgaangen ass. D'Metzleschmeeschteren hate sech zesummegedoen, fir Bestellunge vun den Ausgangsprodukter, wéi Gedäerms oder Gewierzer, effizient ofzeschléissen an och fir e Rabatt op sou Bestellungen ze kréien. Dernieft konnten d'Metzlere sou ee gewëssene Fleeschstandard anhalen, mä emol konnten Schwéngskotletten dësen Qualitéitsstandarden net entspriechen, sou datt de Betrib een ze grousse finanziellen Verloscht gemaach huet. Des Perte konnt mat privaten Investitiounen opgefaangen gi. Den selwechten Moment gouf eng Zopp an d'Sortiment opgeholl. Aus COBULEST ass esou COBOULUX gi. Ëmmer méi Leit hunn Schluechtungen um Site vun der Kooperativ ugefrot, sou dat an den 1980er Joren en neien Shluechthaff gebaut gouff. Och de Fleeschmarché gouf vun Konkurrenzbetrieber aus dem Ausland net verschount, soudatt d'Memberen vun der COBOULUX ëmmer manner goufen. Fir deem entgéint ze wierken, huet de Komitee vun der Kooperativ eng Fusioun mat der Aktiegesellschaft EMO ageleet. Des Fusioun gouf tëschent "EUROVIANDE S.A.", enger vun der Kooperativ ofgespléckten Aktiegesellschaft mat Setz an der Al Avenue, an der "EMO DISTRIBUTION S.à r.l." den 19. Dezember 2007 ofgeschloss.
Steseler Uebstbaugenossenschaft
D'Steseler Uebstbaugenossenschaft gouf den 31. Oktober 1962 zu Steesel gegrënnt. Op op ongeféier 15 Hektar Land ginn eng 13.000 Buschbeem ënnerhalen. D'Anlag gouf de 7. Mee 1964 ageweit. D'Genossenschaft produzéiert haut fir Eist Uebst a Geméis. Am Hierscht gi reegelméisseg Apelfester fir de Verkaf vun de 15 Zorten Äppel nieft Bieren a Quetschen organiséiert.
Luxfruit
Den 10. August 1963 gouf de Grondsteen fir d'Kooperativ Luxfruit zu Gréiwemaacher geluecht. Se konnt dat Joer drop mat hirem Uebstverkaf ufänken an déi 150 Membere beroden, fir datt s'e gewësse Standard vun hirem Uebst anhalen kéinten. D'Kooperativ hat e Lager mat enger Kapazitéit vun 300 Tonnen. An den 1980er Jore gouf d'Luxfruit S.A. opgeléist. D'Konkurrenz mat der Bauerenzentral vun Miersch an de wuessenden europäeschen Uebstmaart huet déi Entwécklung provozéiert.
Arbeitergenossenschaft
Beim Notaire Jules Hamélius gouf “La Populaire, Arbeitergenossenschaft” oder och “La Populaire, Société coopérative ouvrière” den 13. Februar 1919 an der Stad Lëtzebuerg gegrënnt. All Member misst 25 LUF als Startkapital bezuelen, fir dat d'Kooperativ mindestens 30 Joer laang bestoen kann. Et goufe 1400 LUF bei der Grënnungsversammlung gezielt. Den 4. Artikel vun den Statuten erkläert den Grond firwat des Kooperativ op d'Been gestallt gouf: “Betrieb von Handels-, Industrie- und Finanzgeschäften jeder Art [...], politische oder gewerkschaftliche Vereinigungen, Solidaritätswerke, Bibliotheken, Studienzirkel oder auch andere den intellektuellen, moralischen oder materiellen Bedürfnissen der Genossenschaften dienliche Einrichtungen gründen oder unterstützen.” D'Kooperativ ass un d'sozialdemokratesch Partei vu Lëtzebuerg, d'Virgängerin vun der LSAP, ugeschloss. Am Ganze gëtt et 75 Artikelen, déi d'Kooperativ organiséieren. Sou gëtt et e Verwaltungsrot vun 18 Memberen, Lokal-Sektiounen, Walen, Reglementer fir de Bäitrëtt an d'Opdeelung vum Gewënn duerch Zënsen, a Verschiddenes méi. E klengen Artikel aus der sozialdemokratescher Zeitung Die Schmiede vum 15. November 1919 weist, datt déi Kooperativ vill Versammlungen ofgehale huet.
Sharon Pesch
D'Sharon Pesch, gebuer den 23. Mäerz 1997, ass eng lëtzebuergesch Tennisspillerin. Si huet hir Carrière als Profisspillerin 2013 ugefaangen.
2013 huet d'Pesch Lëtzebuerg, zesumme mat der Laura Correia, bei de Spiller vun de klenge Länner vertrueden.
Bis 2017 huet si an der Lëtzebuerger Ekipp fir de Fed Cup gespillt,.
Tour du Doubs 2004
Den '''20. Tour du Doubs''' gouf de 4. Juli 2004 gefuer.
D'Course gouf vum Fransous Matthieu Sprick gewonnen.
Tour du Doubs 2007
Den '''23. Tour du Doubs''' gouf den 8. Juli 2007 gefuer an e stoung um Kalenner vum UCI Europe Tour 2007 an der Kategorie 1.1.
D'Course gouf vum Fransous Vincent Jérôme gewonnen.
Tour du Doubs 2003
Den '''19. Tour du Doubs''' gouf de 6. Juli 2003 gefuer.
D'Course gouf vum Belsch Bert De Waele gewonnen.
Francis Preserved Leavenworth
De Francis Preserved Leavenworth, gebuer den 3. September 1858 zu Mount Vernon, Indiana, USA a gestuerwen den 12. November 1928; och bekannt als Frank Leavenworth war en US-amerikaneschen Astronom. Zesumme mam Frank Muller an dem Ormond Stone huet hie vill NGC/IC-Objeten entdeckt. Si hunn heizou e 26-Zoll-Refrakter vum Leander McCormick Observatory an der University of Virginia zu Charlottesville agesat.
Grand Prix de Plumelec-Morbihan 2010
Déi '''34. Editioun vum Grand Prix de Plumelec-Morbihan''' gouf 2010 den 29. Mee gefuer a stoung um Kalenner vum UCI Europe Tour 2010 an der Kategorie 1.1.
Et war déi siwent Kompetitioun vun der Coupe de France 2010.
Jüri Ratas
De Jüri Ratas, gebuer den 2. Juli 1978 zu Tallinn, ass en estesche Politiker.
Carrière
De Jüri Ratas huet Ekonomie an Droit studéiert. Ufanks huet hien an der Privatwirtschaft bei verschiddenen Entreprisë geschafft. 2000 gouf hie Member vun der Estescher Zentrumspartei (Eesti Keskerakond). Am Februar 2002 gouf hie Conseiller vum Edgar Savisaar, dem Buergermeeschter vun Tallinn an deemolege President vun der Zentrumspartei. Am Abrëll 2003 gouf de Ratas Maire-adjoint vun Tallinn, an am November 2005 gouf hien als Buergermeeschter gewielt (bis Mäerz 2007). Bei de Parlamanentswalen am Mäerz 2007 gouf hien als Deputéierten an de Riigikogu gewielt, an am Abrëll 2007 zum Vizepresident vum Parlament.
No de Parlamentswale vum Mäerz 2019 gouf de Ratas de 17. Abrëll 2019 vum Parlament a sengem Amt confirméiert. Seng Regierung gouf vun enger Koalitioun vun der Zentrumspartei mat der Isamaa an der rietspopulistescher EKRE gedroen. D'Kaja Kallas vun der Reformpartei hat zwar déi meescht Stëmme kritt, krut awer keng Regierungskoalitioun zesummegestallt. Den 13. Januar 2021 ass de Ratas als Parteipresident a Premierminister zeréckgetrueden, fir d'politesch Responsabilitéit fir eng Korruptiounsaffär bei Regierungsmemberen z'iwwerhuelen.
De Jüri Ratas ass bestuet an huet 3 Kanner. Hien ass zanter 2012 President vun der estescher Basketballfederatioun.
Astrophyseschen Observatoire vun Arcetri
Den Observatoire vun Arcetri (ital: Osservatorio Astrofisico di Arcetri) ass en astronomeschen Observatoire zu Arcetri südlech vu Florenz an Italien.
Am Observatoire gëtt theoreetesch a visuell Astronomie bedriwwen, souwéi den Design an d'Konstruktioun vun astronomeschen Instrumenter. Den Observatoire war staark bei de follgende Projete mat agebonnen:
Tour du Doubs 2005
Den '''21. Tour du Doubs''' gouf den 3. Juli 2005 gefuer an e stoung um Kalenner vum UCI Europe Tour 2005 an der Kategorie 1.1.
D'Course gouf vum Ir Philip Deignan gewonnen.
Minella
Minella ass:
Grand Prix de Plumelec-Morbihan 2009
Déi '''33. Editioun vum Grand Prix de Plumelec-Morbihan''' gouf 2009 den 30. Mee gefuer a stoung um Kalenner vum UCI Europe Tour 2009 an der Kategorie 1.1.
Et war déi siwent Kompetitioun vun der Coupe de France 2009.
Brasseurs Schmelz
D'Brasseurs Schmelz war eng Schmelz zu Esch-Uelzecht, laanscht d'Other Strooss an op der Grenz mat Loutrengen, déi vun der Société des hauts-fourneaux luxembourgeois opgeriicht a bedriwwe gouf.
D'Gesellschaft gouf de 4. Dezember 1869 gegrënnt. Nieft Membere vun der Brasseurs-Famill - Dominique-Alexis, Pierre an Hubert - waren och Leit wéi de Lucien Richard, den Théodore de Wacquant, de Charles Simonis, de Léon Lamort, de Frédéric Hess, den Auguste de Colnet d'Huart, den Antoine-Dominique Pescatore, de Léon Wurth, de Jean-Pierre Hardt, den Auguste de Gerlache, oder de Jean-Pierre Foehr Sociétairen.
Den 10. Abrëll 1872 gouf den éischten Héichuewen ugestach. Vun 1874 bis 1881 war de Constant Fischer-Becker (12.10.1838 - 17.1.1915) éischten Direkter vun der Schmelz. 1881 bis 1890 war den Théodore de Roebé säin Nofollger, a vun 1890 bis 1898 den Adolphe Kroll (de Papp vum Guillaume Kroll). Am Juli 1892 huet d'Société des hauts-fourneaux luxembourgeois mam Aachener Hütten-Aktien-Verein Rothe Erde fusionéiert, an d'Schmelz gouf an Aachener Hütte  oder Rothe Erde ëmgenannt.
Franz Servais
De Franz Servais, gebuer 1. Mäerz 1880 an der Stad Lëtzebuerg a gestuerwen den 31. Januar 1966 zu Iechternach, war e lëtzebuergeschen Auteur an Olympionik.
Hien huet Lëtzebuerg op den Olympesche Summerspiller 1924 zu Paräis vertrueden.
Den Franz Servais war mat der Anne-Marie "Miquette" Jacquinot (1886-1955) bestuet.
Baldinucci
Baldinucci ass de Familljennumm vun ë. a. follgende Persounen:
Grand Prix de Plumelec-Morbihan 2006
Déi '''30. Editioun vum Grand Prix de Plumelec-Morbihan''' gouf 2006 de 27. Mee gefuer a stoung um Kalenner vum UCI Europe Tour 2006 an der Kategorie 1.1.
Cinque Vie
Cinque Vie ass eng kleng Uertschaft (Curazia) an der san-marineesescher Gemeng (Castello) Serravalle.
À travers le Morbihan 2004
Et war déi eeleft Kompetitioun vun der Coupe de France 2004.
Cinque Vie
Se läit am Südweste vu Serravalle an ass eng vun den aacht Uertschaften an der Gemeng.
Cà Ragni
Cà Ragni ass eng kleng Uertschaft (Curazia) an der san-marineesescher Gemeng (Castello) Serravalle.
Se läit am Südweste vu Serravalle an ass eng vun den aacht Uertschaften an der Gemeng.
Charles Berna
De Charles Berna, gebuer den 28. Mee 1993, ass e lëtzebuergeschen Tennisspiller. Hien huet seng international Carrière 2016 ugefaangen an ass Member vum Stater Tennis Spora.
2015 krut de Berna den Titel FLT Outdoor Champion.
Grand Prix de Plumelec-Morbihan 2008
Déi '''32. Editioun vum Grand Prix de Plumelec-Morbihan''' gouf 2008 den 31. Mee gefuer a stoung um Kalenner vum UCI Europe Tour 2008 an der Kategorie 1.1.
Et war déi néngt Kompetitioun vun der Coupe de France 2008.
Tro Bro Leon 2009
Déi '''26. Editioun vum Tro Bro Leon''' gouf 2009 den 19. Abrëll gefuer. Se stoung um Kalenner vum UCI Europe Tour 2009 an der Kategorie 1.1.
Et war déi fënneft Kompetitioun fir d'Coupe de France 2009.
À travers le Morbihan 2003
Et war déi eeleft Kompetitioun vun der Coupe de France 2003.
Grand Prix de Plumelec-Morbihan 2007
Déi '''31. Editioun vum Grand Prix de Plumelec-Morbihan''' gouf 2007 den 2. Juni gefuer a stoung um Kalenner vum UCI Europe Tour 2007 an der Kategorie 1.1.
À travers le Morbihan 2002
Déi '''27. Editioun vum À travers le Morbihan''' gouf 2002 den 1. Juni gefuer.
Et war déi eeleft Kompetitioun vun der Coupe de France 2002.
Leander McCormick Observatory
De McCormick Observatory ass en Observatoire vun der University of Virginia a steet zu Charlottesville, Virginia (USA) um Bierg Mount Jefferson, deen dofir och Observatory Hill genannt gëtt).
Den Observatoire ass nom Leander J. McCormick benannt, deen e Groussdeel vun de Gelder fir den Teleskop an den Doum gespent hat. Den Observatoire gouf 1885 fäerdeg gebaut an huet e Lënsenteleskop mat engem Duerchmiesser vu 65 cm, hiergestallt vun Alvan Clark & Sons. D'Kuppel huet en Duerchmiesser vu ronn 15 Meter a gouf vum Warner and Swasey entworf.
D'wëssenschaftlech Ënnersich hu sech op d'Distanzbestëmmung vu Stären no der Parallaxe-Method konzentréiert, op dës Aart a Weis goufen Dausende Stäre vermooss. Den Observatoire déngt haut fir d'Ausbildung vu Studenten a fir déi populär Astronomie de Leit méi no ze bréngen.
Balduzzi
Balduzzi ass de Familljennumm vun ë. a. follgende Persounen:
Tshinza
Tshinza ass:
Dark City (Film 1950)
Dark City ass en US-amerikanesche Film vum William Dieterle aus dem Joer 1950.
Ëm wat geet et am Film?
Beim Kaartespill gouf de Winant vu Falschspiller ëm säi Geld bruecht an duerfir hänkt hie sech op. Sai Brudder awer revanchéiert sech un de Spiller...
St. Ives (Film 1976)
St. Ives ass en US-amerikanesche Film vum J. Lee Thompson aus dem Joer 1976 nom Roman The Procane Chronicle vum Ross Thomas.
Woman of Straw
Woman of Straw ass e brittesche Film vum Basil Dearden aus dem Joer 1964 no engem Roman vun der Catherine Arley.
Ëm wat geet et am Film?
De jonken Anthony Richmond versicht mat der Hëllef vun der Infirmière Maria un d'Ierfschaft vu sengem kierperlech behënnerte Monni ze kommen...
À travers le Morbihan 2001
Déi '''26. Editioun vum À travers le Morbihan''' gouf 2001 den 2. Juni gefuer.
Et war déi zéngt Kompetitioun vun der Coupe de France 2001.
À travers le Morbihan 1999
Déi '''24. Editioun vum À travers le Morbihan''' gouf 1999 den 29. Mee gefuer.
Alexandre le bienheureux
Alexandre le bienheureux ass e franséische Film vum Yves Robert aus dem Joer 1968.
Ëm wat geet et am Film?
Den Alexandre kritt all Dag vu senger tyrannescher Fra eng Lëscht mat den Aarbechte vum Dag. Seng Fra stierft onerwaart an elo genéisst den Alexandre säi Liewen a mécht sech et gemittlech…
À travers le Morbihan 1999
Et war déi eeleft Kompetitioun vun der Coupe de France 1999.
À travers le Morbihan 2000
Déi '''25. Editioun vum À travers le Morbihan''' gouf 2000 de 27. Mee gefuer.
Et war déi zéngt Kompetitioun vun der Coupe de France 2000.
Frank Baden
De Frank Baden, gebuer den 10. Abrëll 1939, ass e lëtzebuergeschen Affekot, Notaire an Tennisspiller. Hien huet seng international Carrière 1958 ugefaangen a war Member vum Tennisclub an der Schéiss.
Vun 1958 bis 1972 huet hien an der Lëtzebuerger Ekipp fir den Davis Cup gespillt. Hie war 14-mol Landesmeeschter.
L'année des méduses
L'année des méduses ass e franséische Film vum Christopher Frank aus dem Joer 1984.
The Black Windmill
Ëm wat geet et am Film?
De Jong vun engem britteschen Agent gëtt entfouert an d'Entféierer verlaangen Diamanten als Léisegeld…
À travers le Morbihan 1998
Déi '''23. Editioun vum À travers le Morbihan''' gouf 1998 den 20. Juni gefuer.
Et war déi eeleft Kompetitioun vun der Coupe de France 1998.
Dmitri Walerjewitsch Potapenko
Den Dmitri Walerjewitsch Potapenko (op Russesch: Дмитрий Валерьевич Потапенко), gebuer den 30. Mäerz 1970 zu Moskau, ass e russeschen Ekonomist, Entreprener a Radiosspeaker, den Haaptmanager vum Management Development Group Inc.
De Potapenko gouf als Wirtschaftsexpert a Kritiker vun der putinistescher Ekonomie bekannt, ,.
Meme
E Meme (phoneetesch: m|iː|m) oder Internet Meme ass en Internetphenomeen, bei deem e Bild oder eng Foto als Hannergrond benotzt gëtt, op deem meeschtens en Text oder e Sproch mat wäisse Buschtawen drop geschriwwe gëtt. Mat Hëllef vun den digitale Medie geschitt eng séier Verbreedung vun engem Text, enger Foto, engem Sproch oder engem kulturelle Wäert.
Den englesche Konschtbegrëff meme gouf am Joer 1976 vum Richard Dawkins a sengem populärwëssenschaftleche Buch The Egoistic Gene gebraucht fir d'Verbreede vu kulturellen Informatiounen zu beschreiwen. De Begrëff ass eng Deformatioun vum Begrëff mimesis ("Imitatioun" am Algriicheschen) mat Analogie zum biologesche Begrëff Gen. Am Joer 2013 huet den Dawkins d'Internet Meme als Meme beschriwwen, déi duerch mënschlech Kreativitéit fräi verännert ginn.
Coupe de France am Vëlossport 1995
Déi 4. Editioun vun der Coupe de France am Vëlossport huet de 16. Februar 1995 mat der Classic Haribo ugefaangen a goung den 12. Oktober mam Paris-Bourges op en Enn.
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Palmarès
Bescht Ekipp: Gan
The Spiral Staircase (Film 1946)
The Spiral Staircase ass en US-amerikanesche Film vum Robert Siodmak aus dem Joer 1946 no engem Roman vun der Ethel Lina White.
Ëm wat geet et am Film?
E Seriemäerder huet et op behënnert Fraen ofgesinn…
Clément Tshinza
De Clément Tshinza, och heiansdo Clement ernimmt, gebuer den 21. Januar 1948 zu Kinshasa an der DR Kongo, ass e fréiere belsch-lëtzebuergesche professionelle Box-Sportler. Hien huet seng Profiscarrière 1971 ugefaangen an am Joer 1983 opgehalen.
Hien huet a senger Carrière 23 Matcher vun deenen 50 gewonnen.
Den Tshinza lieft zu Zele an der Belsch.
Icon in Me
Icon in Me ass e russesche Museksprojet vu Moskau, deen 2007 vum Gittarist Dmitri Tasenkow gegrënnt gouf. De Stil vun der Grupp ass Metalcore a Groove Metal, oder huet och als "Modern-Metal" geheescht. Hir Lidder sinn op Englesch.
D'Band gouf mat hirer internationaler Besetzung bekannt. Zanter 2013–14 d'Aktivitéit vum Icon in Me ass gefruer. ,
Le tueur (Film 1972)
Le tueur ass en däitsch-franséisch-italieenesche Film vum Denys de La Patellière aus dem Joer 1972 nom engem Roman vum Pierre Nord.
Ëm wat geet et am Film?
De Kommissär Le Guen versicht de Gangster a Mäerder Georges Cassot deen op der Flucht ass ze verhaften...
Caroline André
D'Caroline Théa André, gebuer den 13. Oktober 1981, ass eng lëtzebuergesch professionell Box-Sportlerin. Si ass déi éischt an eenzeg Profi-Boxerin zu Lëtzebuerg. . Mat 27 Joer huet d'André de Boxpsort fir sech entdeckt.
Si huet beim Boxing Club Diddeleng débutéiert éier si bei de Boxing Club Rëmeleng gewiesselt ass. Do huet dann och 2013 hir Profiscarrière ugefaangen. Si gouf zweemol Championne Internationale du Luxembourg. 2019 huet d'André zu Déifferdeng e Boxclub, de Boxing Club Differdange gegrënnt, vun deem si Presidentin an Trainerin ass.
Topkapi (Film)
Topkapi ass en US-amerikanesche Film vum Jules Dassin aus dem Joer 1964 nom Roman The Light of Day vum Eric Ambler.
Caroline André
Den 1. November 2020 gouf d'André Weltmeeschterin an der Gewiichtsklass Weltergewiicht bei der Royal Boxing Organization.
D'Caroline André wunnt zu Käerjeng an ass Polizistin.
The Suspect (Film 1944)
The Suspect ass en US-amerikanesche Film vum Robert Siodmak aus dem Joer 1944 no engem Roman vum James Ronald.
Ad ogni costo
Ad ogni costo ass en italieenesch-spuenesch-däitsche Film vum Giuliano Montaldo aus dem Joer 1967.
Kiss of Death (Film 1947)
Kiss of Death ass en US-amerikanesche Film vum Henry Hathaway aus dem Joer 1947 no engem Roman vum Henry Edward Helseth.
Ad ogni costo
Ëm wat geet et am Film?
Den James Andres plangt zesumme mam Mark Milford zu Rio de Janeiro Diamanten aus engem Coffre-fort ze stielen...
Topkapi (Film)
Ëm wat geet et am Film?
De Walter Harper gëtt vun der Elizabeth Lipp engagéiert fir e wäertvollen Dolch aus dem dem Topkapi-Palais zu Istanbul ze stielen…
Kiss of Death (Film 1947)
Ëm wat geet et am Film?
De Nick Bianco iwwerfält mat zwéi Komplizen eng Bijouterie. Den Iwwerfall leeft schif an de Bianco gëtt vun der Police gepëtzt a gëtt zu 20 Joer Prisong vererteelt well hie seng Komplize net verréit…